EkBass/fiwiki-20250220-pages-articles huggingface dataset:
Mustat kaleerit

Mustat kaleerit on suomalaismuusikko Jarno Sarjasen neljäs studioalbumi. Jyrki Hämäläisen ideasta syntynyt albumi sisältää merimieslauluteemaisia esityksiä. Albumi julkaistiin vuonna 1985 ja sen ovat tuottaneet Jyrki Hämäläinen ja Jarmo Jylhä. == Kappaleet == # # # # # # # # # # # # # # == Lähteet == Keskikalja-cowboy - Kootut levytykset 1977-2008, osa 2 -albumin kansivihko === Viitteet === Luokka:Vuoden 1985 albumit Luokka:Jarno Sarjasen albumit
Country Aces

__NOTOC__ Country Aces on Jarno Sarjasen ja Johnny Cashin kokoelmalevy, joka julkaistiin vuonna 1983 kasettina ja LP-levynä. == Kappaleet == === A-puoli === === B-puoli === == Lähteet == Keskikalja-cowboy – Kootut levytykset 1977–2008, osa 2 -albumin kansivihko == Aiheesta muualla == * Country Aces discogs.com -sivustolla Luokka:Vuoden 1983 kokoelma-albumit Luokka:Johnny Cashin albumit Luokka:Jarno Sarjasen albumit
Tofiq Bəhramovin stadion

Tofiq Bəhramovin stadion on Azerbaidžanin kansallisstadion. Stadionilla on juoksuradat, mutta se on pääosin jalkapalloilukäytössä. Kotiottelunsa stadionilla pelaavat maajoukkue sekä seurajoukkueet FK Baku ja Neftçi. Stadionin katsojakapasiteetti on 29 858.http://www.worldstadiums.com/middle_east/countries/azerbaijan.shtml Stadion on nimetty azerbaidžanilaisen avustavan erotuomarin Tofiq Bəhramovin mukaan, joka oli tuomitsemassa 1966 MM-kisojen loppuottelua. ==Lähteet== Luokka:Azerbaidžanin jalkapallostadionit Luokka:Azerbaidžanin yleisurheilu Luokka:Euroopan kisat 2015 Luokka:Bakun rakennukset ja rakennelmat Luokka:Bakun urheilu
Stade Josy Barthel

Stade Josy Barthel on Luxemburgissa sijaitseva jalkapallo- ja yleisurheilustadion, maan kansallisstadion. Stadionin katsojakapasiteetti on 8 250\. Luxemburgin jalkapallomaajoukkue pelaa stadionilla kotiottelunsa, ja se on myös CAL Spora Luxembourg -yleisurheiluseuran käytössä. Stadion on nimetty Josy Barthelin, 1952 Helsingin olympialaisten 1 500 metrin juoksun kultamitalistin, mukaan. ==Lähteet== * http://www.racing- fc.lu/stades/josy_barthel.php * http://www.worldstadiums.com/europe/countries/luxemburg.shtml Luokka:Luxemburgin jalkapallostadionit Luokka:Luxemburg (kaupunki)
Elizabeth May

Elizabeth May, OC, (s. 9. kesäkuuta 1954 Hartford, Connecticut)Sanomalehtiartikkeli: Curry, Bill (8. syyskuuta 2008), On the Train: A Q&A; with Elizabeth May, Toronto, Ontario: globeandmail.com.Sanomalehtiartikkeli: Elizabeth May Profile, London, Ontario: London Free Press, 27. lokakuuta 2006, s. A8. on Kanadan Vihreän puolueen puheenjohtaja. May on myös luonto-aktivisti, kirjailija ja asianajaja. Hän toimi ympäristöliikkeeseen kuuluvan Sierra Club of Canadan johtajana 1989-2006\. ==Puolueen puheenjohtajaksi== 9\. toukokuuta 2006 May asetti itsensä ehdolle Kanadan Vihreän puolueen puheenjohtajavaaliin.Elizabeth May considers running for Green Party Hänen agendanaan olivat muun muassa ilmastonmuutos ja yhteiskunnan demokratiavaje. Hän ilmaisi myös tyytymättömyytensä muihin puoluejohtajiin, jotka televisioiduissa väittelyissä kyllä puhuvat asioista, mutta eivät sano mitään tärkeää. May ilmaisi halunsa tuoda julki toisenlaisen näkemyksen ja erilaisen tavan tehdä politiikkaa, samalla toivoen äänestäjien pitävän tästä asenteesta, eikä vain äänestävän vähiten huonoa vaihtoehtoa vaalipäivänä.Poimintoja CBC Radio Onen puheesta 9. maaliskuuta 2006. ==Lähteet== == Aiheesta muualla == * Kanadan parlamentin kirjaston profiili Luokka:Kanadan edustajainhuoneen jäsenet Luokka:Officer of the Order of Canada Luokka:Kanadan puolueiden puheenjohtajat Luokka:Vuonna 1954 syntyneet Luokka:Elävät henkilöt
Ben Sahar

Ben Sahar (s. 10. elokuuta 1989 Holon, Israel) on israelilainen jalkapalloilija, pelipaikaltaan hyökkääjä. Hänen seuransa on Espanjan pääsarjassa pelaava RCD Espanyol. Sahar siirtyi Hapoel Tel-Avivista Chelseaan kaudeksi 2006–2007 600 000 euron siirtosummalla. Chelsean edustusjoukkueessa hän pelasi vain kolmessa ottelussa. Kaudella 2007–2008 Sahar oli lainassa mestaruussarjan Sheffield Wednesdayssä ja Queens Park Rangersissa. Israelin maajoukkueessa Ben Sahar debytoi kautta aikain nuorimpana pelaajana, 17 vuoden iässä, ottelussa Ukrainaa vastaan helmikuussa 2007. Sahar on 182 senttimetriä pitkä ja hän painaa 75 kilogrammaa. Hänellä on myös Puolan kansalaisuus. ==Lähteet== * http://www.footballdatabase.com/index.php?page=player&Id;=8422&pn;=Ben_Sahar Luokka:Israelilaiset jalkapalloilijat Luokka:Vuonna 1989 syntyneet Luokka:Elävät henkilöt
Eira Mollberg

Eira Mollberg (s. 1957 Kuopio) on Savonia-palkittu suomalainen teatteri- ja dokumenttiohjaaja ja kirjailija. Hän on toiminut myös teatterikriitikkona useissa sanoma- ja aikausilehdissä. == Elämä == Mollbergin isä oli ohjaaja Rauni Mollberg, jonka suhteesta lapsiinsa Eira Mollberg on kirjoittanut kaksi kirjaa ja lisäksi hän on kirjoittanut kirjan omasta alkoholinkäytöstään. Lisäksi hän on kirjoittanut näytelmiä. ja kritiikkiä. Eira Mollberg voitti Savonia-palkinnon romaanillaan Vakuuslapset. Hän koulutukseltaan filosofian kandidaatti, pääaineena kirjallisuus. Hänellä on kolme aikuista lasta. Hän on ollut ortodoksi vuodesta 1989 lähtien. == Filmografia == * Mysterion. Käsikirjoitus ja ohjaus (toinen ohjaaja Pirjo Honkasalo), 1991. * Ikonin tie. Yle, 2005. == Kirjallinen tuotanto == === Kirjat === * Savonia-palkinto 2000. * * === Näytelmät === * Suutarin lapsilla ei ole jalkoja, 1996. * Rajatapaus, 1997. * Digger & Hobben, 2002. == Lähteet == == Aiheesta muualla == * Luokka:Suomalaiset dokumenttiohjaajat Luokka:Suomalaiset kirjailijat Luokka:Vuonna 1957 syntyneet Luokka:Elävät henkilöt
Sojuz TMA-13

Sojuz TMA-13 on Venäjän avaruusjärjestön miehitetty avaruuslento Kansainväliselle avaruusasemalle (ISS). Avaruusaluksen laukaisu tapahtui 12. lokakuuta 2008 kello 07.01 UTChttp://www.spaceflightnow.com/station/exp18/081012launch.html ja alus saapui takaisin maahan 8. huhtikuuta 2009 http://www.space.com/missionlaunches/090408-expedition18-landing-day.html. __notoc__ ==Miehistö== ===Laukaisu ja laskeutuminen=== Osa ISS:n Retkikunta 18:n miehistöstä *Juri Lontšakov (3) - Komentaja - Roskosmos *Michael Fincke (2) - Lentoinsinööri - NASA ===Laukaisu=== *Richard Garriott (1) - Avaruuslennolle osallistuja - NASA ===Laskeutuminen=== *Juri Lontšakov (3) - Komentaja - Roskosmos *Michael Fincke (2) - Lentoinsinööri - NASA *Charles Simonyi (2) - Avaruuslennolle osallistuja - / . Turistilennon hinta oli 35 miljoonaa dollaria. ==Lähteet== Luokka:Miehitetyt avaruuslennot Luokka:Sojuz- ohjelma Luokka:Vuoden 2008 avaruustoiminta Luokka:Vuoden 2009 avaruustoiminta
Falcão (futsalpelaaja)

Alessandro Rosa Vieira eli Falcão (s. 8. kesäkuuta 1977 São Paulo) on brasilialainen futsalpelaaja ja jalkapalloilija. Falcão aloitti futsalin pelaamisen Corinthiansissa 12-vuotiaana. Hän voitti Brasilian mestaruuden ensi kerran 18-vuotiaana ja sai pian kutsun Brasilian futsalmaajoukkueeseen. Hän ei kuitenkaan vielä ollut mukana Brasilian voittaessa maailmanmestaruuden vuonna 1996. Kaksissa seuraavissa kisoissa hän oli mukana Brasilian saadessa hopeaa 2000 ja pronssia 2004. Vuoden 2004 MM-kisoissa Falcão voitti maalikuninkuuden ja parhaan pelaajan tittelin. FIFA valitsi hänet myöhemmin samana vuonna maailman parhaaksi futsalpelaajaksi. MM-kisoissa 2008 Falcão valittiin toistamiseen kisojen parhaaksi pelaajaksi, ja hän vihdoin voitti pitkään tavoittelemansa maailmanmestaruustittelin. Vuoden 2007 Pan-Amerikan kisoista Rio de Janeirosta hän saavutti Brasilian kanssa kultaa. Falcão päätti kokeilla myös jalkapalloa 2004 MM-kisojen jälkeen. Hän pelasi 2005 São Paulo FC:n riveissä voittaen Copa Libertadoresin ja São Paulon osavaltion mestaruuden. Falcão palasi tämän jälkeen takaisin futsaliin, jossa hänen seurajoukkueensa on brasilialainen Malwee/Jaraguá. Falcão oli voittamassa kultaa Brasilian joukkueessa Pan-Amerikan kisoissa 2007. == Lähteet == * === Viitteet === Luokka:Brasilialaiset futsalpelaajat Luokka:Vuonna 1977 syntyneet Luokka:Elävät henkilöt
Richard Garriott

Richard Garriott (s. 4. heinäkuuta 1961 Cambridge, Englanti) on yhdysvaltalainen pelisuunnittelija, joka on tunnettu muun muassa Ultima- pelisarjan luojana. Garriott on kuudes avaruusturisti, nimikkeenä avaruuslennolle osallistuja. Hänet laukaistiin lennolla Sojuz TMA-13 kohti Kansainvälistä avaruusasemaa 12. lokakuuta 2008. Garriott palasi Maahan 24. lokakuuta 2008 lennolla Sojuz TMA-12. Richardin isä Owen Garriott toimi NASAn astronauttina. Garriott on käynyt myös pohjois- ja etelänavalla sekä Mariaanien haudassa. == Huomionosoitukset ja palkinnot == Garriott on voittanut Game Developers Choice Awards Lifetime Achievement Award -palkinnon sekä hänet on valittu Academy of Interactive Arts & Sciences Hall of Fameen. == Lähteet== == Aiheesta muualla == * Profiili MobyGamesissä Luokka:Avaruusturistit Luokka:Brittiläiset videopelisuunnittelijat Luokka:Yhdysvaltalaiset videopelisuunnittelijat Luokka:Vuonna 1961 syntyneet Luokka:Elävät henkilöt
Washburn Guitars

Washburn Guitars on yhdysvaltalainen kielisoittimia valmistava yritys, joka on perustettu Chicagossa vuonna 1883. Vaikka Washburn on tunnettu lähinnä akustisista ja sähkökitaroistaan. Yritys valmistaa myös akustisia ja sähköisiä bassokitaroita, banjoja, mandoliineja, matkakitaroita, vahvistimia sekä erilaisia kitaratarvikkeita, kuten hihnoja, koteloita, virittimiä ja kitaran mikrofoneja. == Tunnettuja soittajia == * Dimebag Darrel: Dime 333-, 332- ja Culprit-mallit * Nuno Bettencourt: N4 -malli * Paul Stanley: PS -seriesin kitarat ==Aiheesta muualla== * Washburnin viralliset kotisivut Luokka:Kitaravalmistajat
Lieksan keskuskoulu

Lieksan Keskuskoulu on Lieksassa sijaitseva peruskoulu. Koulu aloitti yhtenäiskouluna 1. elokuuta 2004. Keskuskouluun kuuluvat alaluokat 1–6, yläluokat 7–9 ja erityisluokat 1–9. Lisäksi koulussa annetaan esiopetusta. Toimipisteet ovat kolmessa eri kiinteistössä: :* Kuhmonkatu 30 (esikoulu, luokat 1–2; tekstiilityön ja teknisen työn opetus) :* Koulukatu 16 (luokat 3–6) :* Moisioinkatu 15 (luokat 7–9) ==Lähteet== == Aiheesta muualla == * Keskuskoulu 0-6 (alakoulu) (peda.net) * Keskuskoulun yläkoulu (peda.net) Luokka:Lieksan rakennukset ja rakennelmat Luokka:Suomen peruskoulut Luokka:Lieksan oppilaitokset
USS Monitor

USS Monitor oli Yhdysvaltain laivaston monitori, joka palveli Yhdysvaltojen sisällissodassa pohjoisvaltioiden puolella. == Suunnittelu == Monitor oli suunniteltu matalan veden alukseksi taistelemaan joilla ja rannikoilla, sillä alus ei muun muassa suuren tykkitorninsa vuoksi ollut kovinkaan merikelpoinen. Aluksen kannella oli pyörivä tykkitorni, jossa oli kaksi 280 millimetrin tykkiä. Panssaroitu yläkansi oli vain hieman vesirajan yläpuolella. Suurin osa aluksesta oli veden alla, jotta alusta olisi vaikeampi upottaa. Myös kaikki henkilöstön tilat ja moottori sijaitsivat veden alla. Alus oli varustettu potkurilla, joka mahdollisti pelkän höyryvoiman käytön. == Valmistus == Aluksen suunnittelija John Ericsson vastaanotti 4. lokakuuta 1861 laivaston tilauksen aluksen valmistamisesta. Aluksen rungon valmisti Continental Iron Works Green Pointissa Long Islandilla alihankintana. Propulsiojärjestelmän valmisti Delamater and Company New York Citystä ja tykkitornin, johon kuului kahdeksan kerrosta tuuman paksuisia rautalevyjä, toimitti Novelty Iron Works New Yorkista. Yhdysvaltain laivaston ensimmäinen ironclad alus laskettiin vesille 30. tammikuuta 1862. Alus otettiin palvelukseen kuukautta myöhemmin 25. helmikuuta ensimmäisenä päällikkönään luutnantti John L. Warden.DANFS - USS Monitor == Palvelus == Alus taisteli 9. maaliskuuta CSS Virginiaa vastaan Hampton Roadsin taistelussa, joka päättyi alusten välillä ratkaisemattomana.Gardiner, Robert s. 119 Alus upposi 31. joulukuuta Atlantin valtamerellä Cape Hatterasin lähellä ollessaan USS Rhode Islandin hinattavana. Turmassa sai surmansa kuusitoista miehistönjäsentä. Hylky paikannettiin vuonna 1973. Monitorin torni löydettiin 1990-luvulla, ja se nostettiin lopulta kymmenkunta vuotta myöhemmin. Sen todettiin olevan yllättävän hyvin säilynyt. Tykkitorni, potkuri, ankkuri ja moottori ovat nykyisin näytteillä Newport Newsin merimuseossa. == Lähteet == * === Viitteet === == Aiheesta muualla == *Historic Naval Ships Association - USS Monitor Luokka:Yhdysvaltain laivaston monitorit
Trivia (täsmennyssivu)

Trivia tarkoittaa seuraavia asioita: * trivia eli nippelitieto * trivia, käsite matematiikassa * Trivia, roomalainen tienristeysten jumalatar he:בוגר אוניברסיטה#מקור השם
Günther Schwägermann

Günther Schwägermann (s. 24. heinäkuuta 1915 Uelzen) oli saksalainen SS- Hauptsturmführer ja toisen maailmansodan aikana propagandaministeri Joseph Goebbelsin avustaja. Schwägermann opiskeli nuoruudessaan liiketaloutta. Hän liittyi vuonna 1937 Leibstandarte SS Adolf Hitleriin ja vuonna 1938 SS Junker -kouluun. Vuonna 1939 hän meni Berliinin poliisivoimiin, josta siirtyi Goebbelsin avustajaksi. Schwägermann oli Goebbelsin mukana Führerbunkerissa Berliinissä sodan loppuhetkillä. Hän poltti Joseph Goebbelsin ja tämän vaimon Magdan ruumiit näiden tehtyä itsemurhan 1. toukokuuta 1945http://www.findagrave.com/cgi- bin/fg.cgi?page=gr&GSvcid;=62011&GRid;=28737294&. Schwägermann pakeni Führerbunkerista ja oli sodan jälkeen amerikkalaisten vankina vuoteen 1947. == Lähteet == Luokka:SS-sotilaat Luokka:Vuonna 1915 syntyneet Luokka:Mahdollisesti elävät henkilöt
Woodin piirikunta (Ohio)

Woodin piirikunta () on piirikunta Ohiossa, Yhdysvalloissa. Sen suurin kaupunki on Bowling Green. ==Maantiede== Woodin naapuripiirikuntia ovat Lucas pohjoisessa, Ottawa koillisessa, Sandusky idässä, Seneca kaakossa, Hancock etelässä, Putnam lounaassa ja Henry lännessä. thumb|left|Piirikunnan kartta ==Väestö== Piirikunnassa asui vuoden 2010 väestönlaskennassa 125 488 ihmistä. Etniset ryhmät jakautuivat valkoisiin (94,0 %), mustiin (2,7 %), alkuperäisamerikkalaisiin (0,3 %) ja aasialaisiin (1,6 %). Piirikunnan asukkaiden ikäjakauma oli vuonna 2010 seuraava: Alle 5-vuotiaita oli 5,4 %, 5–17-vuotiaita 16,4 %, 18–24-vuotiaita 17,1 %, 25–44-vuotiaita 23,6 %, 45–64-vuotiaita 25,6 % ja yli 65-vuotiaita 11,9 %. Asukkaista köyhyysrajan alapuolella oli 12,2 % vuonna 2010. == Politiikka == Presidentinvaalien äänijakauma Vuosi DEM GOP Muut 2000 43,47 % 22 687 52,7 % 27 504 3,84 % 2 003 2004 46,4 % 29 401 53,0 % 33 592 0,55 % 353 2008 52,61 % 34 285 45,5 % 29 648 1,89 % 1 231 2012 51,21 % 32 802 46,37 % 29 704 2,43 % 1 553 == Liikenne == Bowling Green lähellä sijaitsee piirikunnan omistama Wood County Airport -lentokenttä, josta on maantietä 20 minuutin matka Toledon keskustaan. ==Lähteet== Luokka:Ohion piirikunnat
Stéphane Henchoz

Stéphane Henchoz (s. 7. syyskuuta 1974) on sveitsiläinen entinen jalkapalloilija. Keskuspuolustajan paikalla pelannut Henchoz aloitti ammattilaisuransa kotimaansa Neuchâtel Xamaxin joukkueessa vuonna 1992. Vuosina 1995–1997 hän pelasi kahden kauden ajan Saksan Bundesliigassa HSV:n joukkueessa ennen siirtymistään Englannin valioliigaan Blackburniin. Kun Blacburn kauden 1998/1999 päätteeksi putosi valioliigasta, hankki Liverpool- valmentaja Gerard Houllier Henchozin seuraan 3,5 miljoonan punnan siirtosummalla. Liverpoolissa hyvä taklaaja ja tiukka-asenteinen Henchoz muodosti 2000-luvun alussa joukkueen vakiotoppariparin yhdessä Sami Hyypiän kanssa ja voitti seurassa FA Cupin vuonna 2001. Rafael Benitezin tultua joukkueen manageriksi hänen roolinsa kapeni uuden valmentajan suosittua Jamie Carragheria, ja 2005 Henchoz siirtyi Skotlannin suurseuraan Celticiin, missä hänen peliaikansa jäi niin ikään vähäiseksi. Vain yhden Celtic-kauden jälkeen Henchoz siirtyi entisen Liverpool-hyökkääjä Paul Jewellin valmentamaan valioliigan nousijajoukkue Wiganiin, missä hän vakiinnutti heti paikkansa avauskokoonpanossa. Kaudeksi 2006/2007 Henchoz palasi Blackburniin, missä hän pelasi kahden kauden aikana vain 16 ottelussa. Henchoz ei saanut Mark Hughesin valmentamassa seurassa jatkosopimusta kesällä 2008 ja päätti saman vuoden lokakuussa lopettaa uransahttp://www.transfermarketweb.com/?action=read&idsel;=26158 . Henchoz kuului pitkän aikaa myös Sveitsin maajoukkueen vakiomiehistöön. Hän pelasi kaikkiaan 72 A-maaottelua ja edusti maataan 1996 ja 2004 EM-kisoissa. == Lähteet == * http://www.lfchistory.net/player_profile.asp?player_id=316 * http://www.soccerbase.com/players_details.sd?playerid=10521 === Viitteet === Henchoz, Stephane Henchoz, Stephane Henchoz, Stephane
Armin D. Lehmann

Armin Dieter Lehmann (23. toukokuuta 1928, Waldtrudering – 10. lokakuuta 2008, Coos Bay, Oregon) oli yhdysvaltalais-saksalainen kirjailija, joka toisen maailmansodan loppuvaiheessa oli Hitler-Jugendin kuriirina Führerbunkerissa Berliinissä. Armin Lehmann muutti Yhdysvaltoihin vuonna 1953. Hän loi työuransa matkailualalla matkanjohtajana ja -järjestäjänä sekä luennoiden apulaisprofessorina useissa oppilaitoksissa. Lehmann kirjoitti useita matkailuaiheisia kirjoja sekä nuoruudenkokemuksista kertovat Hitler's Last Courier ja In Hitler’s Bunker. Lehmann tunnettiin myös rauhanaktivistina, joka vieraili yli 150 maassa puhumassa väkivallattomuudesta ja suvaitsevaisuudesta. == Lähteet == * Armin Lehmann For Peace == Kirjallisuutta == * * Luokka:Natsi- Saksan henkilöt Luokka:Yhdysvaltalaiset pasifistit Luokka:Yhdysvaltalaiset kirjailijat Luokka:Vuonna 1928 syntyneet Luokka:Vuonna 2008 kuolleet
Hayek

Hayek on muun muassa seuraavien henkilöiden sukunimi: * Friedrich von Hayek (1899–1992), itävaltalainen taloustieteilijä, Nobelin taloustieteen palkinnon saaja * Julie Hayek (s. 1960), yhdysvaltalainen näyttelijä, Miss USA 1983 * Salma Hayek (s. 1966), meksikolainen näyttelijä
Frisch

Frisch tai von Frisch on muun muassa seuraavien henkilöiden sukunimi: * Cyrus Frisch (s. 1969), alankomaalainen elokuvaohjaaja * Jeffrey Frisch (s. 1984), kanadalainen alppihiihtäjä * Karl von Frisch (1886–1982), itävaltalainen biologi, mehiläisten tanssin tutkija, Nobelin lääketieteen palkinnon saaja * Max Frisch (1911–1991), sveitsiläinen kirjailija * Ragnar Anton Kittil Frisch (1895–1973), norjalainen taloustieteilijä, Nobelin taloustieteen palkinnon saaja
Tinbergen

Tinbergen on muun muassa seuraavien henkilöiden sukunimi: * Jan Tinbergen (1903–1994), alankomaalainen taloustieteilijä, Nobelin taloustieteen palkinnon saaja * Nikolaas Tinbergen (1907–1988), alankomaalainen etologi ja lintutieteilijä, Nobelin lääketieteen palkinnon saaja
Hicks

Hicks on muun muassa seuraavien henkilöiden sukunimi: * Andy Hicks (s. 1973), englantilainen snookerpelaaja * Annika Hicks (s. 1991), kanadalainen maastohiihtäjä * Bill Hicks (s. 1961), yhdysvaltalainen stand up -koomikko * Catherine Hicks (s. 1961), yhdysvaltalainen näyttelijä * David Hicks (s. 1975), australialainen yhdysvaltalaisessa sotarikostuomioistuimessa tuomittu henkilö * Edward Hicks (1780–1849), yhdysvaltalainen taidemaalari * Hope Hicks (s. 1988), yhdysvaltalainen poliittisen viestinnän toimija * John Hicks (1904–1989), englantilainen taloustieteilijä, Nobelin taloustieteen palkinnon saaja * Louise Day Hicks (1916–2003), yhdysvaltalainen juristi ja demokraattipoliitikko * Rosalind Hicks (1919–2004), Agatha Christien tytär * Scott Hicks (s. 1953), australialainen elokuvaohjaaja * Sheila Hicks (s. 1934), yhdysvaltalainen taiteilija * Taylor Hicks (s. 1976), yhdysvaltalainen soul-laulaja ja lauluntekijä * Thomas Hicks (1876–1952) yhdysvaltalainen kestävyysjuoksija * William Hicks, Hicks pašša (1830–1883), brittiläinen upseeri.
Arrow

Arrow tarkoittaa muun muassa seuraavia: == Henkilöitä == * Kenneth Arrow (1921–2017), yhdysvaltalainen ekonomisti, Nobelin taloustieteen palkinnon saaja ==Paikkoja== * Arrow, kylä Warwickshiren kreivikunnassa Englannissa * Arrow, joki Herefordshiren kreivikunnassa Englannissa * Arrow, joki Worcestershiren kreivikunnassa Englannissa. ==Britannian kuninkaallisen laivaston aluksia== * Arrow-luokka, Britannian kuninkaallisen laivaston 1854 vesille laskettu tykkiveneluokka * HMS Arrow (1782), 14-tykkinen sluuppi * HMS Arrow (1796), Dart-luokan 20-tykkinen sluuppi * HMS Arrow (1805), Arrow-luokan 14-tykkinen kutteri * HMS Arrow (1823), 10-tykkinen kutteri * HMS Arrow (1854), Arrow-luokan tykkivene * HMS Arrow (1871), Ant-luokan tykkivene * HMS Arrow (H42), A-luokan hävittäjä * HMS Arrow (F173), Tyypin 21 fregatti. == Muita merkityksiä == * Arrow, perunalajike * arrowjuuri, nuolijuuri (Maranta arundinacea), keskiamerikkalainen juurimukuloita tuottava viljelyskasvi * The Arrow, Nuoli, kanadalainen minisarja * Arrow Books, Random Housen kustannusyhtiö * Arrow, yhdysvaltalainen televisiosarja *Hillman Arrow, automalli (myyty myös Sunbeam-merkkisenä) * Arrow tai Hetz, israelilainen torjuntaohjussarja. ==Katso myös== * Arrows
Teodebert II

Teodebert II (586–612) oli Austrasian kuningas vuosina 595–612. Hän seurasi valtaistuimella isäänsä Kildebertiä. Teodebert oli aluksi isoäitinsä Brunhilden ohjailtavana, mutta onnistui karkottamaan tämän vuonna 599. Brunhilde päätyi Teodebertin veljen, Burgundin kuningas Teoderik II:n hoviin, ja samana vuonna Teodebertin ja Teoderikin välille syttyi sota. Teoderik onnistui lyömään Teodebertin, mutta veljekset liittoutuivat pian serkkuaan Neustrian kuningas Klotar II:ta vastaan. He onnistuivat vuosina 600–604 valloittamaan suuren osan Neustriaa, mutta kääntyivät taas toisiaan vastaan. Teoderik pystyi lyömään Teodebertin joukot Étampesin luona, eikä Teodebert antanut apujoukkoja veljelleen, kun Klotar miehitti Teoderikin kuningaskunnan 605. Vuonna 612 Teoderik voitti Teodebertin Toulissa ja Tolbiacissa, ja Brunhilde käski sulkea Teodebertin luostariin. Siellä Teodebert ja hänen poikansa Merovech murhattiin, luultavasti Brunhilden käskystä. Teodebertin tytär Emma meni naimisiin Kentin kuninkaan Eadbaldin kanssa. == Puolisot ja lapset == *Bilihilda **Klotar **Merovech **Teodehilda **Regintruda **Emma *Teodehilda == Katso myös == *Luettelo frankkien kuninkaista Luokka:Frankkien kuninkaat Luokka:580-luvulla syntyneet Luokka:Vuonna 612 kuolleet
Myrdal

Myrdal voi tarkoittaa seuraavia: == Henkilöitä == * Alva Myrdal (1902–1986), ruotsalainen diplomaatti, poliitikko ja kirjailija, Nobelin rauhanpalkinnon saaja * Gunnar Myrdal (1898–1987), ruotsalainen taloustieteilijä ja poliitikko, Nobelin taloustieteen palkinnon saaja * Jan Myrdal (1927–2020), ruotsalainen kirjailija ja toisinajattelija, Gunnar ja Alva Myrdalin poika == Paikkoja == * Myrdalin rautatieasema Bergenin radan varrella Norjassa
Helsingin kuuluisin liikemies

Helsingin kuuluisin liikemies on suomalainen elokuva vuodelta 1934. Se on ohjaajansa, Valentin Vaalan, ensimmäinen komedia. Elokuva perustuu kuplettimestari Rafael Ramstedtin aiheeseen. Sörnäisissä kauppaa pitävä Liljepekin Kalle kutsuu ystävänsä Konstun ja Fransun vierailulle. Syntyy suma väärinkäsityksiä ja tarina paholaisesta Kallen puodissa. Maatalon tyttärellä Maikilla on puolestaan hankausta sulhasensa kanssa. Helsingin kuuluisin liikemies esitettiin televisiossa ensi kerran 10. kesäkuuta 2008. ==Roolit== ==Juoni== Liljepekin Kallella on sekatavarakauppa Sörnäisissä. Onpa ukolla vaimokin, Neilikka nimeltään. Ja kovaa kuria pitää tuo Neilikka. Erään kerran Kalle lähettää kirjeen lapsuudenystävilleen ja rippikoulukavereilleen Konstulle ja Fransulle. He ovat renkeinä Mattilan talossa Töpsälässä ja päättävät lähteä Helsinkiin tapaamaan Kallea. Talon tytär Maikki lähtee samalla kyydillä, hänellä on kaupungissa sulhanen, poliisikomisario Vilho Airisto. Mukaan tulee myös metsäkonsulentti Sund, joka kutsuu Maikin ja rengit seuraavaksi päiväksi Hotelli Torniin. ==Huomioita== Helsingin kuuluisin liikemies kuvattiin syksyllä 1933 ja tammikuussa 1934. Elokuva oli yleisömenestys. Valmistuskulut kuitenkin rasittivat O.Y. Fennica A.B:n taloutta siinä määrin, että yhtiö ajautui vararikkoon. Elokuvaa esitettiin myös nimellä Konstu, Fransi ja Liljepekin Kalle (Konstu, Fransi och Liljepeks Kalle). Elokuva oli kadoksissa vuosikymmeniä, kunnes eräs kopio löydettiin Michiganista Yhdysvalloista 1990-luvulla. Aikalaisarvioissa Helsingin Sanomat piti elokuvan kokonaisvaikutelmaa eheänä. Heikkouksina mainittiin tietyt pitkäveteisyydet. Uuden tulokkaan, Regina Linnanheimon, ääntä kehuttiin sointuvaksi ja liikkeitä miellyttäviksi. Äänityslaitteistona oli Ruotsista hankittu Aga-Baltic. Elokuvassa esitetään useita lauluja: * Renkipojan laulu * Ihminen älä hermostu (säveltänyt Matti Jurva, sanoittanut Tatu Pekkarinen) * Ja Helsingissä lysti olis asua * Ollaan me oltu Konstun kanssa monessa matkassa * Muuta en saanut osakseni, vain siniset silmät itkeekseni * Bajadeeri, sinä hurmasit mun ==Lähteet== * Suomen kansallisfilmografia 1, ISBN 951-37-1901-4 * Elokuvat.blogspot.com * Armas Willamo Luokka:Vuoden 1934 suomalaiset elokuvat Luokka:Suomalaiset mustavalkoelokuvat Luokka:Valentin Vaalan ohjaamat elokuvat Luokka:Suomalaiset komediaelokuvat Luokka:Elokuvat liike-elämästä
Friedman

Friedman on muun muassa seuraavien henkilöiden sukunimi: * David Friedman (s. 1945), yhdysvaltalainen taloustieteilijä * George Friedman (s. 1949), yhdysvaltalainen yhteiskuntatieteilijä * Herbert Friedman (1916–2000), yhdysvaltalainen fyysikko ja tähtitieteilijä * Ignaz Friedman (1882–1948), puolalainen pianisti ja säveltäjä * Jerome Isaac Friedman (s. 1930), yhdysvaltalainen fyysikko, Nobelin fysiikanpalkinnon saaja * Kinky Friedman (1944–2024), yhdysvaltalainen laulaja-lauluntekijä, kirjailija ja poliitikko * Mark Friedman (s. 1995), kanadalainen jääkiekkoilija * Marty Friedman (s. 1962), yhdysvaltalainen muusikko * Milton Friedman (1912–2006), yhdysvaltalainen yhteiskuntafilosofi ja taloustieteilijä, Nobelin taloustieteen palkinnon saaja * Ron Friedman (s. 1932), yhdysvaltalainen käsikirjoittaja * Stanton Friedman (1934–2019), yhdysvaltalainen ufojen tutkija * Stephen Friedman, brittiläinen liikemies ja entinen pankkiiri * Thomas Friedman (s. 1953), yhdysvaltalainen toimittaja ja kirjailija * Vivi Friedman (1967–2012), suomalais-yhdysvaltalainen elokuvaohjaaja * Zeev Friedman (1944–1972), israelilainen olympiapainija. ==Katso myös== * Tapaus Friedman, yhdysvaltalainen dokumenttielokuva * Fridman, sukunimi
Ruostemalawinahven

Ruosremalawinahven (Iodotropheus sprengerae) on Malawijärvessä endeemisenä esiintyvä kirjoahvenlaji Luettu 13.10.2008. Laji on myös suosittu akvaariokala sen helppohoitoisuuden ansiosta. Akvaariokaloiksi pyydystäminen ja vesien saastuminen on aiheuttanut sen, että laji luokitellaan nykyään silmälläpidettäväksi. == Koko ja ulkonäkö == Ruostemalawinahven kasvaa korkeintaan noin 11 cm pitkäksi. Ruostemalawinahvenen kasvot, pyrstö ja selkäevä ovat väriltään ruosteenkellertävät ja muu osa kalaa on laventelinvioletti. Sukupuolet eivät eroa väritykseltään toisistaan, mutta koiraat ovat yleensä naaraita kookkaampia. == Käyttäytyminen == Ruostemalawinahvenet ovat rauhallisempia kuin useat muut kirjoahvenet. Lajilla ei tavata reviirikäyttäytymistä, mutta kalat saattavat toisinaan käyttäytyä aggressiivisesti lajitovereitaan kohtaan. == Vesiolot ja ravinto == Ruostemalawinahvenet viihtyvät parhaiten vedessä, jonka lämpötila on 24–26 °C . Laji elää erityisesti kivikkoisilla pohjilla kivien suojissa. Ravintonaan ruostemalawinahvenet käyttävät pääasiassa eläinplanktonia == Katso myös == * Malawijärven biotooppiakvaario == Lähteet == Luokka:Akvaariokalat Luokka:Kirjoahvenet
Helinä Svensson-Timari

Olga Helinä Svensson-Timari (4. maaliskuuta 1889 Jokioinen - 3\. toukokuuta 1958) oli suomalainen lausuja ja näyttelijä.Helinä Svensson-Timari 50-vuotias, Helsingin Sanomat, 04.03.1939, nro 61, s. 8, Kansalliskirjaston digitaaliset aineistot ==Elämä ja ura== Helinä Svensson-Timarin vanhemmat olivat Samuli Tiensuu ja Ulrika Syrjänen. Hän kävi Forssan yhteiskoulua, josta jatkoi Helsingin Suomalaiseen jatko-opistoon ja edelleen Suomen Kansallisteatterin oppilaskouluun, josta hän valmistui 1912. Ennen vuotta 1918 Svensson-Timari oli mukana useilla Aarne Orjatsalon teatterikiertueilla. Sen jälkeen hän teki lukuisia omia kiertueita. Svensson-Timarin pääasiallinen elämäntyö oli esiintyminen lausuntataiteilijana ja lausunnan opettaminen. Ensimmäisen lausuntailtansa hän piti 1913 Turussa, ja 1914 seurasi esiintyminen Helsingissä. Svensson-Timari oli ensimmäisiä julkisten lausuntailtojen pitäjiä Suomessa, hänen alkuaikojen ohjelmistoonsa kuuluivat muun muassa Maria Jotunin novellit ja L. Onervan runot. Hän toimitti vuonna 1929 Lausunta-ohjelmistoa -kirjan, johon on koottu useiden suomalaisten runoilijoiden kirjoittamia tai suomentamia runoja. Hänen oppilaitaan oli muun muassa Ella Eronen. Svensson- Timarin tulkinnoista ikimuistoisimpiin lukeutuu hänen lausumansa Katri Valan Kukkiva maa. Svensson-Timarin lausuntailtojen ohjelmistoon kuului muun muassa Raamattua, Dmitri Mereshkovskin historiallisia näkyjä, Lafcadio Hearnin japanilaisia novelleja, Rudyard Kiplingin balladeja ja Edgar Lee Mastersin hautakirjoituksia sekä Eino Leinon, Larin-Kyöstin, Edith Södergranin, Uuno Kailaan ja Katri Valan runoja.http://www.yle.fi/elavaarkisto/?s=s&g;=4&ag;=23&t;=00717&a;=6056 Vuonna 1953 hän sai Suomen Kulttuurirahaston kunniapalkintona 200 000 markkaa.Kulttuurirahasto Puhenäytelmän saralla Helinä Svensson-Timarin töitä olivat muun muassa Antigonen ja Singoallan nimiosat, Daniel Hjortin Katri sekä Elinan surman Kirsti. Edelleen hänen roolisuorituksiaan olivat Loppiaisaaton Viola ja Tituksen Berenike. Svensson-Timari näytteli kahdessa mykkä- ja kolmessa äänielokuvassa. Esimerkiksi elokuvassa Helsingin kuuluisin liikemies hän näytteli päähenkilön vaimoa Neilikkaa. Jokioisten Pellilässä Tiensuun torpan paikalla paljastettiin Svensson-Timarin muistomerkki 3. toukokuuta 1998. ==Filmografia== * Salainen perintömääräys (1914, nimellä Helinä Svensson) * Rikosten runtelema (1915, nimellä Helinä Svensson) * Helsingin kuuluisin liikemies (1934) * Sellaisena kuin sinä minut halusit (1944) * Tanssi yli hautojen (1950) ==Lähteet== * Kotimaisia näyttämötaiteilijoita sanoin ja kuvin, Kustannusliike Opas, Viipuri, 1930. * Suomenlausujainliitto . * ===Viitteet=== Luokka:Suomalaiset lausujat Luokka:Suomalaiset näyttelijät Luokka:Vuonna 1889 syntyneet Luokka:Vuonna 1958 kuolleet
Tutki-Kokeile-Kehitä

Tutki-Kokeile-Kehitä on alle 21-vuotiaille luonnontieteistä ja tekniikasta kiinnostuneille lapsille ja nuorille suunnattu tiedekilpailu. Kilpailussa on kolme eri sarjaa: esiopetussarja, 3.–9. luokkalaisten sarja sekä muiden alle 21-vuotiaiden sarja. Kilpailun tarkoituksena on innostaa nuoria luonnontieteiden ja tekniikan harrastamiseen. == Historia == Tutki-Kokeile- Kehitä-kilpailu järjestettiin ensimmäisen kerran vuonna 1980 ja vuodesta 1993 lähtien sitä on järjestetty joka vuosi. Toiminnassa on alusta asti ollut mukana Kerhokeskus – koulutyön tuki ry. Tekniikan Akateemisten Liitto TEK ry tuli toimintaan mukaan vuonna 1992. Ideoita ja esimerkkiä toimintamallin luomiseen ja kehittämiseen on haettu mm. Saksasta ja Isosta-Britanniasta. Vuonna 1993 kilpailuun yhdistyi Tekniikan Akateemisten Liitto TEK:n järjestämä Young Scientist -kilpailu ja tästä eteenpäin Tutki-Kokeile-Kehitä -kilpailu on ollut myös kansallinen karsintakilpailu EU:n Young Scientist -kilpailuun. == Kilpailutyöt ja arvostelu == Vuosittain kilpailuun osallistuu noin 300 nuorta yli 50 kilpailutyöllä. Kilpailutöitä lähetetään arvosteltavaksi kaikkialta Suomesta. Kilpailutöiden arvioinnissa on tiiviisti mukana eri tieteenalojen laaja asiantuntijaverkosto. Patentti- ja rekisterihallitukseen sekä Patenttiasiamiesyhdistykseen ylläpidetään jatkuvaa yhteyttä keksintöjen suojaustoimien merkeissä. Kilpailun järjestäjät huolehtivat suojattavissa olevien keksintöjen ensimmäisen hakemuksen patentti- ja rekisterihallitukseen. Kaikki oikeudet ideoiden hyödyntämiseen säilyvät kuitenkin keksintöjen tekijöillä. Töitä arvosteltaessa painotetaan ratkaisun omaperäisyyttä, käytännöllisyyttä, idean tuoreutta sekä raportoinnin tasoa. Raportointi on merkittävä ja tärkeä osa kilpailutyötä. Tekijän ikä ja koulutustaso otetaan myös huomioon arvostelussa. == Palkinnot == Kilpailussa jaetaan palkintostipendeinä vuosittain n. 10 000 euroa. Lisäksi jaetaan ohjaajapalkintoja. Kilpailun perusteella valitaan Suomen edustajat Euroopan unionin Young Scientist -kilpailuun sekä muihin eurooppalaisiin tiedekilpailuihin, joiden määrä vuosittain vaihtelee. Jokainen kilpailutyö arvioidaan ja kilpailija saa siitä kirjallisen palautteen. ==Lähteet== == Aiheesta muualla == *Tukoke Luokka:Tekniikan ja teknologian kilpailut
Nelikko

Nelikko on Suomessa ja Ruotsissa aiemmin käytössä ollut tilavuusmitta. Suomessa yksi nelikko oli yksi neljäsosa tynnyriä. Kuivan tavaran mittana yksi tynnyri oli 30 kappaa eli 164,9 litraa, jolloin nelikon suuruudeksi tuli 41,221 litraa. Nesteitä mitattaessa yksi tynnyri oli 48 kannua eli 125,6 litraa, jolloin nelikon suuruudeksi tuli 31,406 litraa. Vuonna 1739 annetun asetuksen mukaan nelikko oli kuivan tavaran mittana yksi neljäsosa pannia eli yksi kahdeksasosa tynnyriä eli 8,32 litraa. Ruotsissa nelikko oli nesteitä mitattaessa 31,4 litraa ja kuivia tavaroita mitattaessa 1/8 tynnyriä eli 2 ottinkia eli 1/4 pannia eli 4 kappaa, joka litroina oli 18,3. ==Katso myös== * Vanhat suomalaiset mittayksiköt ==Lähteet== * Uusi tietosanakirja, Tietosanakirja oy 1964 * Otavan iso tietosanakirja, Otava 1963 * Nordisk familjebok, Nordisk familjeboks förlags 1908 ===Viitteet=== Luokka:Tilavuusyksiköt
Liikevaihtovero

Liikevaihtovero (lyhenne lvv. ) oli Suomessa vuosina 1941–1994 käytössä ollut vero, jota yritykset maksoivat valtiolle tavaroiden ja palvelujen myynnistä ja maahantuonnista. Se oli nykyisen arvonlisäveron edeltäjä. Liikevaihtovero säädettiin aluksi tilapäiseksi, vuoden 1942 alusta lähtien pysyväksi. Ensimmäisen liikevaihtoverolain korvasi toinen liikevaihtoverolaki vuoden 1964 alussa. Alun perin liikevaihtoverolla korvattiin sodan takia romahtaneita tullituloja. Taso oli aluksi 10 % ja se nousi vähitellen 18 %:iin. Liikevaihtovero kävi vähitellen monimutkaisuutensa vuoksi hankalaksi ja se korvattiin vuonna 1994 arvonlisäverolla. Syynä oli myös EU:n pyrkimys kohti eri valtioiden verotuksen samankaltaisuutta. Laki arvonlisäverosta tuli voimaan 1. kesäkuuta 1994, jolloin liikevaihtovero samalla lakkautettiin. Arvonlisäveron käyttöönoton yhteydessä tulivat verollisiksi myös ennen verottomat palvelut, kuten parturit, suutarit ja korjaamopalvelut. ==Lähteet== == Aiheesta muualla == * Liikevaihtoverolaki 559/1991 * Liikevaihtoveroasetus Luokka:Historialliset verot
Sneek

Sneek (friisiksi Snits) oli kunta pienen Geeuw-joen varrella Friisinmaan provinssissa Alankomaissa. Pinta-alaa kunnalla oli 34,04 neliökilometriä, josta vettä oli 3,94 km². Asukkaita kunnassa oli 33 257 (31.12.2008) ja väestötiheys oli 1 105 as./km². Sneekin pormestari oli Arno Brok. Kunnan keskuspaikka oli nimeltään Sneek. Sneek perustettiin vuonna 1294 Middelzee- merialueen rannalle. Nykyisin Middelzee on kuivattu. Vuonna 1456 Sneek sai kaupunkioikeudet. Sneek on kehittynyt Friisinmaan järvialueen vesiurheilukeskukseksi, varsinkin purjehduksen saralla. Vuonna 2011 Sneek yhdistyi kuntaliitoksessa Bolswardin, Nijefurdin, Wonseradeelin ja Wymbritseradeelin kanssa uudeksi kunnaksi Súdwest-Fryslân. Sneekin nähtävyyksiin kuuluvat muun muassa Friisinmaan merenkulkumuseo, Waterpoort vuodelta 1613 ja kunnantalo vuodelta 1760. Sneekin naapurikunnat olivat Wymbritseradiel etelässä, lännessä ja pohjoisessa sekä Boarnsterhim ja Skarsterlân idässä. == Asutuskeskukset == Sneekin kuntaan kuului neljä virallista asutuskeskusta (). Hollanninkieliset nimet ovat virallisia nimiä. Ainoastaan IJsbrechtumin friisinkielinen nimi Ysbrechtum on virallinen. Väkiluvut 1. tammikuuta 2004. Hollanninkielinen nimi Friisinkielinen nimi Väkiluku Sneek Snits 31 310 IJsbrechtum Ysbrechtum 650 Offingawier Offenwier 180 Loënga Loaiïngea 68 Lähde: CBS == Lähteet == == Aiheesta muualla == *Virallinen kotisivu Luokka:Alankomaiden entiset kunnat
Ko Samui

Ko Samui () on Thaimaan kolmanneksi suurin saari (228,7 km²) Phuketin ja Koh Changin jälkeen, ja se on suosittu turisti- ja rantalomakohde. Samui sijaitsee Siaminlahdella Surat Thanin provinssissa lähellä Kran kannasta. Saaren keskus on Na Thonin satamakaupunki, jonne on lauttayhteys mantereelta Don Sakista. Ko Samui on osa Samuin saaristoa, johon kuuluu pääsaaren lisäksi 60 pienempää saarta, tärkeimpinä Ko Phangan, Ko Tao, Ko Nang Yuan ja Ko Taen. Ko Samuilla on useita hiekkarantoja, kuten itärannikon Lamai ja Chaweng. Saarella on Bangkok Airwaysin omistama lentokenttä, jonne lennetään päivittäin muun muassa Bangkokista. ==Hallinnollinen jako== Vuoteen 2008 saakka Ko Samui oli Surat Thanin provinssiin kuulunut amphoe. Kesäkuussa 2008 saarelle myönnettiin itsenäisen kaupungin status (muang). Amphoe Ko Samui jaetaan seitsemään tamboniin ja koko saari on yhtenäinen hallinnollinen alue thesaban muang. Amphoe käsittää saaren lisäksi Ang Thongin saariston ja muita pienempiä lähisaaria. #Ang Thong #Lipa Noi #Taling Ngam #Na Mueang #Maret #Bo Phut #Mae Nam Luokka:Thaimaan saaret
Ísleifur Gissurarson

Ísleifur Gissurarson (1006 – 5. heinäkuuta 1080) oli islantilainen pappi, josta tuli Islannin ensimmäinen piispa maan omaksuttua kristinuskon. Hänen vanhempansa olivat Gissur Teitsson Mosfellingarin suvusta ja Þórdís Þóroddsdóttir. Hänen opiskeltuaan Herfordissa Saksassa Bremenin arkkipiispa Adalbert Hampurilainen nimitti hänet Islannin piispaksi vuonna 1056. Hän perusti piispanistuimen kotiseudulleen Skálholtiin ja rakennutti koulun. Yksi hänen oppilaistaan oli Jón Ögmundsson, josta tuli myöhemmin ensimmäinen Hólarin piispa. Ísleifur toimi piispana 24 vuotta, kuolemaansa asti. Hänen vaimonsa oli nimeltään Dalla Þorvaldsdóttir, ja heillä oli kolme poikaa: Þorvaldur, Teitur ja Gissur, josta tuli piispa isänsä kuoleman jälkeen. Luokka:Vuonna 1006 syntyneet Luokka:Vuonna 1080 kuolleet Luokka:Islantilaiset katoliset piispat
Matti Saari (toimittaja)

Matti Juhani Saari (s. 19. huhtikuuta 1950 Tyrvää ) on suomalainen toimittaja, joka on tehnyt pitkän uran aikakauslehtialalla. Saari on ollut A-lehdet- kustantamon julkaiseman Apu-lehden päätoimittaja vuosina 1985–1993 sekä jälleen vuodesta 1999 lähtien. Hänen muita tehtäviään samassa konsernissa ovat olleet muun muassa johtoryhmän jäsenyys, A-lehtien julkaisujohtajuus vuosina 2004–2006 ja Katso-lehden päätoimittajuus. Saari aloitti uransa Liberaalisen Kansanpuolueen Uusi Polttopiste -lehden toimitussihteerinä ja päätoimittajana. Hän on ollut myös Uuden Suomen politiikan toimittaja, Iltalehden uutispäällikkö ja Tuulilasin päätoimittaja.Mari Koppinen: Matti Saari (tilaajille) Helsingin Sanomat 19.4.2010. Viitattu 23.4.2023. Saaren merkittävimpiä luottamustoimia ovat olleet Aikakauslehtien Päätoimittajat -yhdistyksen puheenjohtajuus vuonna 2004 sekä jäsenyys Julkisen sanan neuvostossa vuodesta 2008. Saari kirjoitti vuonna 1985 lehden retkikunnasta Pik Lenin -vuorelle Tadžikistanin ja Kirgisian rajalla. ==Lähteet== Luokka:Suomalaiset päätoimittajat Luokka:Vuonna 1950 syntyneet Luokka:Elävät henkilöt Luokka:Suomalaiset politiikantoimittajat
Oulun Elokuvakeskus

Oulun Elokuvakeskus R.Y. (OEK) on vuonna 1973 perustettu pohjoissuomalainen elokuvan kulttuurijärjestö. Järjestö pyrkii edistämän elokuvataiteen ja elokuvan historian tuntemusta ja tutkimusta, missä tarkoituksessa se tuo maahan 35 mm:n ja 16 mm:n elokuvakopioita. OEK ylläpitää Oulun Kulttuuritalo Valveella Studio-elokuvateatteria, missä se järjestää myös Kansallisen audiovisuaalisen arkiston (KAVA) paikallisen esityssarjan näytökset. Studio aloitti toimintansa Oulun urheilutaloon rakennetussa 50-paikkaisessa salissa 1979. OEK:lla on KAVA:n jälkeen Suomen laajin elokuva-alan kirjasto ja arkisto, ja se myös julkaisee alan kirjallisuutta. Lisäksi OEK esittää elokuvia päiväkodeissa ja kouluissa, ja järjestää vuosittain ohjaaja- ja asiantuntijavierailuja ja seminaareja. Marraskuussa OEK järjestää vuosittaisen Oulun kansainvälisen lasten- ja nuortenelokuvien festivaalin. Keskuksen toiminnanjohtaja-elokuvasihteeri hoitaa Pohjois-Pohjanmaan alueen 42 kunnan maakunnallista elokuvaneuvontaa. Oulun kaupunki lakkautti oman kunnallisen elokuvatoimensa 1993 ja siirsi tehtävät elokuvakeskukselle, jonka toimintaa kaupunki tukee taloudellisesti. ==Historiaa== Oulun Elokuvakeskus perustettiin vuonna 1973, kun Suomessa käynnistettiin kunnallista elokuvatoimintaa. Se oli ensimmäinen Suomen alueellisista elokuvakeskuksista. Yhdistys syntyi Suomen Elokuva-arkiston (nyk. KAVI) myötävaikutuksella, ja sen toiminta-alueeksi määriteltiin koko Pohjois-Suomi. Ensimmäisten 10 toimintavuoden kuluessa elokuvakeskuksen toimintaan kuului esitystoiminnan lisäksi kirjaston ja arkiston kartuttaminen, 16 mm:n elokuvakopioiden välitys, koulutus ja neuvonta, tapahtumien järjestäminen ja julkaisutoiminta. Vuonna 1982 valmistuneeseen Oulun kaupunginkirjaston uudisrakennukseen tuli 168-paikkainen elokuvasali, jossa alettiin näyttää kunnallisia elokuvanäytöksiä Oulun Kirjastokinon nimellä. ==Lähteet== *Oulun Elokuvakeskus R.Y. === Viitteet === ==Kirjallisuutta== * Elokuvakeskus Elokuvakeskus Luokka:Suomalaiset elokuva- alan järjestöt
Mikko Innanen (urheiluselostaja)

Mikko Innanen (s. 1967 Helsinki ) on suomalainen urheiluselostaja. Hän on toiminut aiemmin Ylellä ja eri paikallisradioissa radioselostajana, sekä TV- selostajana Eurosportilla, Canal+:lla ja MTV Sportilla. Hän selostaa nykyisen työnantajansa Viasat Urheilun kanavilla Valioliigaa. Aikaisemmin hän on selostanut Canal+:lla myös jääkiekon SM-liigaa ja NHL-otteluita. == Lähteet == ==Aiheesta muualla== *Mikko Innasen esittely Canal+:n sivuilla Luokka:Suomalaiset urheiluselostajat Luokka:Suomalaiset urheilutoimittajat Luokka:Vuonna 1967 syntyneet Luokka:Elävät henkilöt
Euro Hockey Tour 2008–2009

Euro Hockey Tourin kausi 2008–2009 oli sarjan 13. kausi. Siinä pelaavat Suomen, Venäjän, Ruotsin ja Tšekin miesten jääkiekkomaajoukkueet. Ensimmäinen turnaus marraskuussa on Suomen Karjala-turnaus, joulukuussa Venäjän Channel One Cup, helmikuussa Ruotsin Sweden Hockey Games ja huhtikuussa Tšekin Česká Pojišt'ovna Cup. Suomessa turnaukset televisioi MTV3. == Kokonaistilanne == Joukkue OT VO JAV JAH H TM PM ME PI 12 9 1 0 2 49 28 21 28 12 3 2 3 4 34 41 -7 16 12 4 1 1 6 31 38 -7 15 12 3 1 2 6 36 43 -7 13 == Turnaukset== ===Karjala- turnaus (Suomi)=== Joukkue OT VO JAV JAH H TM PM ME PI 3 2 1 0 0 8 2 6 8 3 1 0 2 0 7 6 1 5 3 1 0 0 2 3 5 -2 3 3 0 1 0 2 6 11 -5 2 ====Tulokset==== ====Tilastot==== Pistepörssi Pistepörssi Pistepörssi Pistepörssi Pistepörssi Pistepörssi Nimi Kansalaisuus Ottelut Maalit Syötöt Pisteet Alexei Mikhnov 3 3 0 3 Petteri Nummelin 3 2 1 3 Alexander Radulov 3 1 1 2 Miroslav Horava 3 1 1 2 Danis Zaripov 3 1 1 2 Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Maalivahdit Vähintään 40% joukkueen peliajasta Joukkueiden peliajat Joukkueiden peliajat Nimi Kansalaisuus Ottelut MIN PM T T% Joukkueiden peliajat Joukkueiden peliajat Johan Holmqvist 2 118.14 1 61 98.39% 180 Miroslav Kopriva 2 125.00 1 44 97.78% 185 Alexander Eremenko 2 120.00 2 44 95.65% 190 Juuso Riksman 2 122:49 5 45 90.00% 185 ===Channel One Cup (Venäjä)=== Joukkue OT VO JAV JAH H TM PM ME PI 3 3 0 0 0 15 5 10 9 3 1 1 0 1 8 7 1 5 3 1 0 0 2 10 12 -2 3 3 0 0 1 2 5 14 -9 2 ====Tulokset==== ===Sweden Hockey Games (Ruotsi)=== Joukkue OT VO JAV JAH H TM PM ME PI 3 3 0 0 0 14 7 7 9 3 1 1 0 1 14 11 3 5 3 1 0 1 1 9 12 -3 4 3 0 0 0 3 10 17 -7 0 ====Tulokset==== ===Česká Pojišťovna Cup (Tšekki)=== Joukkue OT VO JAV JAH H TM PM ME PI 3 2 0 0 1 12 10 2 6 3 1 1 0 1 9 8 1 5 3 1 0 2 0 11 11 0 5 3 0 1 0 2 9 12 -3 2 ====Tulokset==== ==Aiheesta muualla== 2008–2009 Luokka:Jääkiekkosarjojen kausi 2008–2009
Hoeilaart

Hoeilaart on kunta Vlaams-Brabantin maakunnassa Flanderissa Belgiassa. Kunta kuuluu Halle-Vilvoorden arrondissementtiin. 1. tammikuuta 2008 Hoeilaartissa oli 10 244 asukasta ja väestötiheys oli 501 asukasta neliökilometrillä. Pinta- alaa kunnalla on 20,43 km². Kunnan pormestari on Tim Vandenput. Hoeilaart rajoittuu lännessä Sint-Genesius-Roden kuntaan, pohjoisessa Brysselin pääkaupunkialueeseen, idässä Overijsen kuntaan ja etelässä Brabant Wallonin maakuntaan. Kunnassa sijaitsevia nähtävyyksiä ovat esimerkiksi Groenendaalin arboretum eli puulajipuisto sekä Jan van Ruusbroecin metsämuseo. Virallinen kieli Hoeilaartissa, kuten koko Flanderissa, on hollanti. == Kuuluisia asukkaita == * Jan van Ruusbroec (1291–1381), mystikko * Armand Pien, sääennustaja flaamilaisessa televisiossa * Marc Sleen, taiteilija, sarjakuvantekijä == Lähteet == == Aiheesta muualla == *Kunnan virallinen kotisivu Luokka:Flanderin Brabantin kunnat
Mikko Innanen

Mikko Innanen on seuraavien henkilöiden nimi: *Mikko Innanen, jalkapalloilija *Mikko Innanen, saksofonisti *Mikko Innanen, urheiluselostaja
Uunilinnut (suku)

Uunilinnut (Phylloscopus) on uunilintujen heimoon kuuluva varpuslintusuku. Aiemmin suku luettiin kuuluvaksi kerttuihin. Uunilintuihin kuuluu BirdLifen mukaan 16 lajia. Suvun lajit ovat pieniä, vihertäviä tai kellertäviä lintuja. Nokka on ohut ja lyhyehkö. Nokan tyvessä on sukasia, jotka peittävät osittain sieraimet. Siivet ovat pitkät ja pyrstö hieman haarautuva. Eri lajit muistuttavat suuresti toisiaan, ja ovat parhaiten erotettavissa laulun perusteella. Muutamalla lajilla on selvä juova silmäkulmassa ja muutamalla on siivissään vaaleat poikkijuovat. Useimmat uunilintulajit elävät Aasian vuoristoalueilla ja metsissä. useita lajeja pesii myös Euroopassa ja Afrikassa. Uunilinnut viihtyvät puissa. Ne rakentavat pesänsä kuitenkin maahan tai hyvin lähelle sitä. == Uunilintuihin (Phylloscopus) kuuluvia lajeja == * Iberiantiltaltti Phylloscopus ibericus * Idänvuoritiltaltti Phylloscopus sindianus * Kanariantiltaltti Phylloscopus canariensis * Kiinanuunilintu Phylloscopus armandii * Kivikkouunilintu Phylloscopus griseolus * Kukunorinuunilintu Phylloscopus occisinensis * Mäntyuunilintu Phylloscopus tytleri * Nokiuunilintu Phylloscopus fuligiventer * Pajulintu Phylloscopus trochilus * Pensasuunilintu Phylloscopus subaffinis * Pikkutiltaltti Phylloscopus neglectus * Ruskouunilintu Phylloscopus fuscatus * Siperianuunilintu Phylloscopus schwarzi * Tiltaltti Phylloscopus collybita * Vuoritiltaltti Phylloscopus lorenzii * Ylänköuunilintu Phylloscopus affinis == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Phylloscopus (englanniksi) *
Rautalammin reitti

Rautalammin vesireitti kuuluu Kymijoen vesistöön, aivan sen latvavesiin, ja ulottuu Pielavedelle asti. Vesireitti jakaantuu Pohjois-Savon ja Keski-Suomen alueille, joskin pieni alue ulottuu myös Etelä-Savon puolelle. Keiteleen kanava yhdistää Rautalammin reitin Päijänteeseen. Reitti on kansainvälisesti merkittävä vesireitti, joka on säilynyt pitkälle erämaisena alueena. Sitä onkin kutsuttu myös kansallisvedeksi (vrt. kansallismaisemat). Reitin varrella sijaitsevat Pielaveden, Keiteleen, Tervon, Rautalammin ja Konneveden kirkonkylät.http://www.kansallisvesi.net/ Rautalammin reitti on todettu yhdeksi valtakunnan arvokkaimmista reittivesistä. Alueena se on suuri, monimuotoinen ja melko luonnontilainen. Veden laatu on hyvä. Reitin vesissä on tavattu 27 luontaisesti lisääntyvää kalalajia. Reitti on sekä suojelu- että virkistyskäyttöarvoltaan merkittävä. Se kuuluu muun muassa koskiensuojelulailla suojeltuihin vesiin ja erityistä suojelua vaativiin vesistöihin. Lisäksi pohjoismaiden ministerineuvoston luonnonsuojelutyöryhmä on luokitellut reitin suojeltavaksi vesistöksi (Nordiske Vassdragvern og inngrep 1990). 1980-luvun alussa oltiin huolissaan kalanviljelylaitosten vaikutuksista reitin alimman järven Kynsiveden ja koko Rautalammin reitin vedenlaatuun. Rautalammin reitin vesistöalueelle on luotu veneilyä ja melontaa palveleva satama- ja rantautumispaikkaverkosto. Kansallisvesi soveltuu omatoimiseen melontaan ja pienveneilyyn. Melojalle reitillä on sekä suuria selkiä että jokia ja koskia. Veneilijän kannattaa tarkistaa valitsemansa reitin mitoitus: Kansallisveden kanavien syväys on noin 2,4 metriä ja siltojen alikulkukorkeus noin 5,5 metriä. Veneen voi siirtää "kumikanavaa" eli järjestettyä maakuljetusta käyttäen Pielaveden ja Maaningan välillä Saimaan vesialueelle. Rautalammin vesireitti on vanha kulkutie, jota pitkin hämäläiset eränkävijät liikkuivat Savon metsissä jo 1300-luvulla. Alueella on runsaasti kivikautisia asuinpaikkoja. Rautalammilla Hankavedellä on Toussunlinnan kalliomaalaus ja muun muassa Konneveden saarissa on useita lapinraunioita. Kalliomaalauksia on myös Laukaan Saraakalliolla ja Paanalansaaren Uittovuorella. Reitin varrella Suonenjoella on Myllykosken kievari ja Vanhamäen toimintakeskus. ==Lähteet== ==Aiheesta muualla== * Rautalammin reitti. Pohjois-Savon elinkeino-, liikenne- ja ympäristökeskus. *